**OSNOVNA ŠOLA XIV. DIVIZIJE SENOVO**

Datum: 20. 3. 2023

**OBVESTILO**

Zadeva: **šolski prevozi v šolskem letu 2023/24**

Spoštovani starši/skrbniki,

z Mestne občine Krško smo prejeli dopis, kjer nas pozivajo k evidentiranju učencev vozačev in pripravi relacij, ki so podlaga za pripravo javnega razpisa.

Do brezplačnega organiziranega šolskega prevoza je upravičen učenec, ki:

* obiskuje osnovno šolo v svojem šolskem okolišu in je prebivališče od matične šole oddaljeno več kot 4 kilometre,
* obiskuje osnovno šolo v matičnem šolskem okolišu in je od osnovne šole oddaljen manj kot 4 km, vendar je pristojni organ za preventivo v cestnem prometu ugotovil in izdal slep, da je na poti do matične osnovne šole ogrožena varnost (nevarna šolska pot),
* je otrok s posebnimi potrebami, k vlogi je potrebno priložiti odločbo o usmeritvi, v kateri je opredeljena pravica do prevoza,
* je učenec prvega razreda in obiskuje osnovno šolo v matičnem šolskem okolišu in ima na poti od doma do šolskega kombija ali avtobusa spremstvo.

Svet za preventivo in vzgojo v cestnem prometu (SPV)Občine Krško je v našem šolskem okolišu določil naslednje **nevarne šolske poti:** OŠ Senovo – Šedem, OŠ Senovo – Mali Kamen, OŠ Senovo – Brezje pri Dovškem, OŠ Senovo – Zg. Reštanj.

Na podlagi ogleda šolske poti OŠ Senovo – Belo so 27. 5. 2020 na šolo sporočili, da se navedena relacija izvzame iz seznama nevarnih šolskih poti, saj je na celi trasi zgrajen pločnik, ki učencem omogoča varno pot v šolo in domov.

V dopisu med drugim navajajo, da bodo v naslednjem šolskem letu koriščenje brezplačnega šolskega prevoza podrobno spremljali, saj dosedanje analize kažejo nižje koriščenje prevozov od pričakovanega. Učenci že nekaj let za prevoz s šolskimi avtobusi uporabljajo čip kartice. Iz izpisov koriščenja šolskih prevozov sledi, da učenci organiziranega brezplačnega prevoza ne koristijo redno, nekateri le nekajkrat na leto ali nikoli.

Starše/skrbnike zato pozivajo, naj pred prijavo otroka na organiziran prevoz temeljito razmislijo, ali otrok res potrebuje organiziran prevoz v šolo in domov.

Ob tem je potrebno **poudariti,** da morajo učenci, ki bodo koristili šolski prevoz, **obvezno** obiskovati tudi organizirano varstvo vozačev.

Prosim vas, da **starši oz. skrbniki učencev,** ki izpolnjujejo pogoje za brezplačno koriščenje šolskih prevozov, **izpolnite Vlogo za organiziran šolski prevoz do torka, 4. 4. 2023.**

Vloga je priloga el. sporočilu. Le-to lahko natisnete in izpolnjeno vrnete razredničarki/razredniku, učenci lahko obrazec prevzamejo tudi v tajništvu šole ali pri pomočnici ravnatelja.

Izpolnjene vloge vrnite razredničarki/razredniku.

V kolikor starši/skrbniki vloge ne boste oddali do določenega roka (vključno 4. 4. 2023), se bo štelo, da pravice do brezplačnega organiziranega prevoza ne boste uveljavljali.

Hvala za razumevanje in lep pozdrav.

Irena Škoberne, pom. ravnatelja